Пасля размовы з Прэзідэнтам Іван Рабкавец адзначыў, што горад, якім ён будзе кіраваць, асаблівы: “Пінск уваходзіць у дзясятку найбуйнейшых гарадоў нашай краіны і ў адпаведнасці з праграмай сацыяльна-эканамічнага развіцця Рэспублікі Беларусь да 2020 года вызначаны як цэнтр эканамічнага росту, які мае добрую інвестыцыйную прывабнасць, а таксама магчымасць атрымаць значны эканамічны эфект. Таму кіраўнік дзяржавы даручыў далейшае ўстойлівае і збалансаванае развіццё нашага горада, павышэнне эфектыўнасці вытворчасці, канкурэнтаздольнасці, а таксама ўзроўню і якасці жыцця насельніцтва і павышэнне яго дабрабыту”. Новы старшыня адзначыў, што яго непакоіць наяўнасць стратных прадпрыемстваў і нізкая ўдзельная вага інавацыйнай прадукцыі. Над гэтым будуць працаваць у першую чаргу.